'Kære nationen!

Man skulle tro, at vi i pornobranchen ville blive lykkelige over, at antallet af modelansøgninger fra unge piger er mere end 10-doblet i december måned. Jeg ville gerne tage imod alle ansøgningerne og sætte den helt store produktion i gang, men dét ville være skidt for alle!'

Sådan indleder voksenfilmproducenten H. Roland et læser-brev til Ekstra Bladet, om den økonomiske virkelighed, der fra 1. januar truer mange danskere. Normalt er der et par kvinder, der ad forskellige kanaler kontakter H. Roland og hans selskab pornolivet.dk hver måned, men de sidste fire uger har han fået hele 24 henvendelser. Fra piger, der i pengepanik søger mod porno.

Lysten skal drive værket - ikke angsten

'Sagen er nemlig den, at hvis man går ansøgerne lidt på klingen med deres bevæggrunde for at søge ind i pornobranchen, så finder vi hurtigt ud af, at det ikke er lysten, der driver værket. Det er en panisk angst for at måtte gå fra hus og hjem, der får de mange piger til at søge ind i pornobranchen.

Loven om Gensidig Forsørgelsespligt rammer tusindvis af danske unge, når kalenderen vendes til det nye år. Utroligt mange unge piger, især dem med kærester, mister størstedelen af deres indkomst fra kontanthjælp, og det er især disse, der kontakter os i disse dage for at tjene ekstra penge, så økonomien kan løbe rundt i de små, i forvejen fattige, hjem.'

Søger også i prostitutionsbranchen

'Vi vil meget gerne have flere nye modeller, men ikke piger, der egentlig ikke vil lave porno, men føler sig presset til at tjene ekstra penge. Min bekymring deles af en bekendt, der arbejder i prostitutionsbrachen. Han får ligeledes flere ansøgninger (ca. 100 den seneste måned) end normalt; igen fra piger, der føler sig tvunget til at tjene ekstra penge - hurtigt og sort - for at kunne betale husleje og købe mad.

Jeg siger naturligvis ikke, at porno eller prostitution ødelægger pigers liv - det er Mette Frederiksen, der plejer at stå for dén holdning - men kun de piger, der har den rette indstilling til seksuelle job er i stand til at udføre dem.'

Mette Frederiksen i spidsen

'Piger, der gør det i økonomisk panik, skal holde sig langt fra porno og prostitution; men når dét er den eneste løsning på de problemer, Rakkerpakket på Tinge, med Mette Frederiksen i spidsen som hylende tågehorn, skaber, så forudser jeg problemer; problemer skabt af Mette, og det er hende, der personligt må stå til ansvar.

Jeg vil foreslå socialkammeraterne enten at ekskludere pispotten Mette fra partiet eller indføre en ny mulighed på stemmesedlen; socialkammeraterne uden Mette Frederiksen. Alternativet er jo, at alle andre socialkammerater bliver taget til indtægt for hendes mangel på moral,' skriver H. Roland, men hvad siger du?

Er det bekymrende, at kvinder, der ikke kan få kontanthjælp, vil lave porno?